Jy kan nie van al die kennisgewings op Facebook ontslae raak nie, maar jy kan ŉ hele paar afskakel. Gaan na “settings”, klik op “notifications”. Nou kan jy presies kies wat jy op jou rekenaar of op jou selfoon wil sien.
Jy kan ongelukkig nie e-poskennisgewings deur “settings” afskakel nie. Jy gaan “unsubscribe” op elke tipe kennisgewing moet klik totdat jy dit nie meer ontvang nie. Om kennisgewings van ŉ spesifieke groep of blad te ontvang, moet jy elke bladsy afsonderlik besoek en die kennisgewings afskakel. Jy kan ook die bladsy “unlike” of die groep verlaat.
Baie belangrik: om seker te maak dat jy Maroela Media se plasings altyd sien, kan jy ons Facebook-blad op jou rekenaar besoek (natuurlik het jy reeds op die “like”-knoppie geklik!). Gaan staan nou met jou muis op die “like”-knoppie waar ŉ spyskaart sal verskyn. Nou kan jy kies of jy kennisgewings vir al ons plasings wil ontvang en selfs of jy al ons nuus heel eerste wil ontvang. Onthou om sommer ook seker te maak dat jy aansluit by dit wat jou belangstelling is: rugby (Pale Toe), kuns, musiek en vermaak (Op die planke) en Afrikaanse lekkertes (Taaltoffie).
Nou kan jy plasings deur jou vriende stoor. Klik op die onderstebo pyltjie regs bo en klik “save link”
Op jou eie Facebook se tuisblad kan jy links in die kolom soek vir “saved” – alles wat jy só gestoor het, sal hier beskikbaar wees.
* wanneer jy op die persoon se naam klik in ŉ gespreksvenster of op ŉ ou kennisgewing, sal jy die volgende kennisgewing ontvang: ‘die skakel wat jy wou volg, het verval of die bladsy is slegs beskikbaar aan ŉ gehoor waarvan jy nie deel is nie’.
Sodra jy iemand weer “goedkeur” nadat jy die persoon geblok het, sal julle weer vir mekaar ŉ “friend request” moet stuur.
Indien jou vriendin iets op Facebook gelaai het, besluit sy wie daardie item kan sien. As sy dit “public” deel, kan enigiemand die inligting sien. As sy dit privaatheid stel vir “friends of friends”, dan kan al haar vriende en al jou vriende dit sien. Indien sy byvoorbeeld ŉ foto oplaai en 10 persone op die foto “tag”, kan al 10 mense plus al hulle vriende alles sien wat jy geskryf het.